b'\n_START_ARTICLE_\nF\xc3\xa4ringit\n_START_SECTION_\nHistoria\n_START_PARAGRAPH_\nF\xc3\xa4rsaaret asutettiin Norjasta k\xc3\xa4sin 800-luvun alkupuolella ja kristinusko saapui alueelle samalla kun saaret liitettiin Norjan kuningaskuntaan 1000-luvulla. Uskonpuhdistus vuosien 1535-1540 v\xc3\xa4lill\xc3\xa4 tapahtui rauhallisesti ja sen aikana Tanska-Norjan kuningas takavarikoi katolilaisen kirkon omistamat maat, joille muodostettiin torpparitiloja. 1600-luvulla saaria alettiin hallita Norjan Bergenin kaupungin sijaan Tanskan K\xc3\xb6\xc3\xb6penhaminasta k\xc3\xa4sin. Vuonna 1816 F\xc3\xa4rsaarista tuli Tanskan maakunta eli amt. Vuonna 1816 saarten vanha parlamentti eli L\xc3\xb8gting lakkautettiin. Se perustettiin uudestaan neuvoa antavana elimen\xc3\xa4 1852 ja lopulta se sai my\xc3\xb6s lains\xc3\xa4\xc3\xa4d\xc3\xa4nn\xc3\xb6llist\xc3\xa4 valtaa. Saarten kauppa vapautettiin tanskalaisesta monopolista vuonna 1856 ja t\xc3\xa4m\xc3\xa4 johti kalateollisuuden kasvuun, sek\xc3\xa4 paikallisen \xc3\xa4lymyst\xc3\xb6n ja keskiluokan syntyyn. Kansallisuusaate sai laajaa kannatusta 1890-luvulla ja sen my\xc3\xb6t\xc3\xa4 syntyi my\xc3\xb6s paikallinen separatistinen liike. Toisen maailmansodan aikana Yhdistynyt kuningaskunta miehitti saaret ja sodan j\xc3\xa4lkeen saarille my\xc3\xb6nnettiin itsehallinto Tanskan alaisuudessa.'